62020CO0728_INF
A Bíróság (hetedik tanács) 2021. július 30‑i végzése –XX és társai, az Uniunea Revoluţionarilor din România tagjai kontra Románia és társai
(C‑728/20. sz. ügy)
„Természetes személyek által valamely tagállam ellen indított kártérítési kereset – Az Európai Parlament és az Európai Bizottság tétlenségének megállapítása iránti kereset – Személyek politikai üldözötti jogállásának elismerése – A nemzeti szabályozás által garantált jogok be nem tartásának megállapítása – Kizárólag belső jellegű helyzet – A Bíróság hatáskörének nyilvánvaló hiánya”
1.
Előzetes döntéshozatalra előterjesztett kérdések – A Bíróság hatásköre – A nemzeti jog értelmezése – Kizártság
(EUMSZ 267. cikk)
(lásd: 13. pont)
2.
Bírósági eljárás – Természetes vagy jogi személy által valamely tagállam ellen benyújtott, kártérítés és politikai üldözötti jogállása elismerése iránti kereset – Az uniós bíróság hatáskörének hiánya – Elfogadhatatlanság
(lásd: 14. pont)
3.
Intézményi mulasztás megállapítása iránti kereset – Természetes vagy jogi személyek – Keresettel megtámadható mulasztások – A Parlament és a Bizottság állásfoglalásának elmulasztása az uniós jog egyes szereplők általi be nem tartását szankcionáló nemzeti szabályozás elfogadásával kapcsolatban – Nyilvánvaló elfogadhatatlanság
(EUMSZ 265. cikk, harmadik bekezdés)
(lásd: 15. pont)
4.
Előzetes döntéshozatalra előterjesztett kérdések – A Bíróság hatásköre – Korlátok – Az Unió Alapjogi Chartájának értelmezése iránti kérelem – A nemzeti jogvita tárgya, amely semmilyen kapcsolatban nem áll az uniós joggal – A Bíróság hatáskörének nyilvánvaló hiánya
(EUSZ 6. cikk, (1) bekezdés; az Európai Unió Alapjogi Chartája, 51. cikk, (1) és (2) bekezdés; a Bíróság eljárási szabályzata, 53. cikk, (2) bekezdés)
(lásd: 16., 17. pont)
Rendelkező rész
1)
Az Európai Unió Bírósága nyilvánvalóan nem rendelkezik hatáskörrel a kereset elbírálására, amennyiben az arra irányul, hogy Románia fizessen kártérítést XX és társai, az Uniunea Revoluţionarilor din România tagjai által állítólagosan elszenvedett károkért, továbbá hogy e személyek kapjanak politikai üldözötti jogállást Romániában.
2)
A Európai Unió Bírósága a keresetet mint nyilvánvalóan elfogadhatatlant elutasítja, amennyiben az az Európai Parlament és az Európai Bizottság állítólagos intézményi mulasztásának megállapítására irányul.
3)
XX és társai, az Uniunea Revoluţionarilor din România tagjai maguk viselik saját költségeiket.